Üldiseloomustus: Rohelusse uppuv hästi hooldatud ja liigirikka aiaga hotell mererannas Alanya ja Side vahel, umbes 30 km kaugusel kummastki kuurordist. Lennujaam 90 km kaugusel. Kord päevas tasuta minibuss kordamööda  Alanyasse ja Sidesse. Ühel päeval hommikul Alanyasse ja õhtul Sidesse ja teisel päeval vastupidi. Hotelli fantastiline aed pakub nii silma- kui hingerõõmu. Rohelust ja avarust on palju. 18 aastat tagasi ehitatud hotell on täielikult renoveeritud.  Hotellis on aktiivne vabaajajuhtide tiim, kes soovi korral kogu teie puhkuse ära sisustab. Nende energia eest leiab pääsu vaikse lõõgastusbasseini ääres, rannas ja pargi jahutavas roheluses. Õhtuti erinevad kontserdid ja šõud. Hotell pakub kõik hinnas teenust.  Hinnas on 3 toidukorda päevas, vahepalad, kohalikud karastus- ja alkohoolsed joogid. Loe  lisa >>.    Rand:  300 m pikkune lai liivarand kerge  kiviklibuga. Rannas on lamamistoolid ja päevavarjud tasuta. Tasuta on ka privaatsed õlgkatusega hütid, kus on kardina varjus või ilma selleta mõnus loseleda. Tung nende järele on suur. Ujuma saab minna otse rannalt või hotelli kailt. Rannas on veespordikeskus.   Basseinid:   3 basseini ja 2 lastebasseini ▪ veepark ▪ mullibassein. Üks välibasseinidest on hiiglaslik, selles viiakse läbi mitmesuguseid mänge ja võistlusi.  Lõõgastusbassein asub veidi eraldi. Sellest ühe osa moodustab hotelli teine mullibassein.  Tervisekeskus:  Saun ▪ hamam ▪ mullivann ▪ aeroobikatunnid (kõik tasuta)    Meelelahutus ja sport:  Jõusaal ▪ piljard ▪ lauatennis ▪ aeroobika (kõik tasuta) ▪ mitu tenniseväljakut (väljaku kasutamine tasuta ka õhtusel ajal, reketi  ja pallide laenutus tasuline) ▪ rannavõrkpall ▪ diskoteek ▪ kino (seansid ka lastele)  Lastele:  Liumäed ▪ lõbustuspark kuradirattaga ▪ miniklubi 4-12-aastastele lastele ▪ pearestoranis laste menüü ▪ kino  Restoranid, baarid:  Hotelli pearestoranis serveeritakse hommiku-, lõuna- ja õhtusööke rootsi lauas. Hinnas on ka kohalikud karastus- ja  alkohoolsed joogid. Õhtusööki saab nautida ka hotelli a la carte restoranides. Valik on lai - esindatud on türgi, itaalia, hiina, jaapani ja vahemere köök. Loomulikult on olemas ka mereandide restoran. Ka see kõik on hinnas, aga kohad tuleb eelmisel päeval kinni panna. Kohtade reserveerimine on lobby's külalisteletis kell 9:00 - 10:00.    Teenused:  Rahavahetus ▪ ilusalong ▪  kauplused ▪ internetikohvik (lisatasu eest) ▪ lobbys on wifi, internetiühenduse saab ka tuppa tellida ▪ lapsehoidja ▪ arst väljakutsel ▪ parkla ▪ autorent ▪ konverentsiruumid. Interneti jaoks tuleb osta vastuvõtuletist kaart. Hind 3 eurot 30 minutit ja 5,25 eurot tund aega. Tuppa tellitakse internet külalisteleti kaudu.  Toad:  Hotelli 6 hoones on kokku 630 tuba. Tavatoad on avarad. Neis on lai voodi, kitsas voodi ja diivan - tuppa  mahub lahedalt pere kahe lapsega. Suurematele peredele on kahest toast koosnevad peretoad, milles mõlemad toad on magamistoad. Kummaski on lai ja kitsas voodi ja väike diivan, samuti televiisor.  Tubades on: SAT TV ▪ telefon ▪ seif ▪ minibaar (karastusjoogid, õlu - täidetakse iga päev) ▪ föön ▪ kliimaseade ▪ vannitoas on vann ja pesemisvahendid.  Hinnad:  Teid huvitava reisi hinna leidmiseks valige sobiv kuu. Tabelis on  kõigepealt reisipaketi hind inimese kohta reiside kaupa, siis lisamaksud ja soodustused.  Hinnas on:  ▪ Lend Tallinn-Antalya-Tallinn  ▪ Lennujaamatransfeerid  ▪ Majutus kaheses tavatoas  ▪ Kõik hinnas teenus.  Hinnale lisandub:  ▪ Viisa. Eesti ja halli passi omanikele maksab viisa 15 dollarit või 10 eurot, punase Vene passi omanikele 20 dollarit  (makstakse sularahas piiril)  ▪ kindlustus (soovi korral)  Märkused:  ▪ Peretoa lisamaks on 2000 krooni nädalas täiskasvanu kohta. 2-14-aastaste laste soodustus on 30% täiskasvanu hinnast, lisavoodi soodustus on 1000 krooni nädalas. Peretuppa peab majutuma vähemalt 4 inimest.